НА ДОПЪЛНЕНИЯТА
 Допълнение No
 Заглавие на допълнението
 Страница
 1
 Образци на сертификатите за съответствие
 136
 2
 Информация и точки, които трябва да се включат в сертификатите за съответствие, издадени по образеца от приложение IV към Директива 2002/24/ЕО
 144
 0. Цели
 Сертификатът за съответствие дава възможност на компетентните органи на държавите членки да регистрират превозните средства, без да изискват от заявителите да представят допълнителна техническа документация. За тези цели сертификатът за съответствие трябва да съдържа:
 а)
 идентификационния номер на превозното средство;
 б)
 точните технически характеристики на превозното средство (т.е. не се разрешава посочването на диапазон от стойности в различните точки).
 1. Общи изисквания
 1.1.
 Съгласно член 38, параграф 1 от Регламент (ЕС) No 168/2013 производителят на превозното средство трябва да представи сертификат за съответствие за всяко превозно средство от серията на одобрения тип, чийто образец е даден в допълнение 1.
 1.2.
 Сертификатът за съответствие се състои от два раздела.
 а)
 Раздел 1 съдържа декларация на производителя за съответствие. Има два различни образеца за раздел 1 в зависимост от обхванатите превозни средства, както е посочено в точка 2.
 б)
 Раздел 2 е техническо описание на основните характеристики на превозното средство. Образецът за раздел 2 е общ за всички категории превозни средства. Точките, които не са приложими към сертифицираното превозно средство, могат да се пропуснат.
 1.3.
 Сертификатът за съответствие не трябва да е по-голям от формат A4 (210 × 297 mm).
 1.4
 Всички данни в сертификата за съответствие трябва да се представят със знаци от серията стандарти ISO 8859 (за сертификатите за съответствие, издадени на български език — на кирилица, за сертификатите за съответствие, издадени на гръцки език — със знаци от гръцката азбука) и арабски цифри.
 1.5.
 Без да се засягат разпоредбите по раздел 0, буква б), стойностите и единиците по раздел 2 са тези, които са дадени в документацията за одобряването на типа по настоящия акт за изпълнение. В случай на проверки на съответствието на производството стойностите трябва да се проверят чрез методите по приложение IV към Делегиран регламент (ЕС) No 44/2014 на Комисията. Разрешените отклонения са тези, които са посочени в съответните делегирани актове.
 1.6.
 Производителят на превозното средство трябва да положи усилия да представи електронна версия на сертификата за съответствие на органа по регистрацията на държавата членка, която извършва първата регистрация на превозното средство, като тази електронна версия трябва да съдържа същата информация като тази от сертификата за съответствие на превозното средство.
 1.7.
 В сертификата за съответствие на превозните средства от категория L3, чието ниво на работни характеристики може да се трансформира между подкатегории (L3e/L4e)-A2 и (L3e/L4e)-A3 съгласно процедурата по точка 4 от приложение III към Делегиран регламент (ЕС) No 44/2014 на Комисията, трябва да присъстват данните за конфигурацията на превозното средство в края на производствената линия в завода, когато накрая се конфигурира към една от двете възможни конфигурации. Освен това в него трябва да са посочени определени характеристики за конфигурацията на превозното средство, ако е трансформирано след първата регистрация, които са идентифицирани като съответстващи на трансформираното превозно средство (CV), както и точка 8.1, за да е ясно, че